  Виталий Пронин     “Удмурт дунне” газетлы 100 ар тырмонэн валче 8 июне Дэбес каргуртын ужзэ мытоз фин-угор фотографъёслэн семинарзы. Отчы пыриськисьёс кык нунал ӵоже тодматскозы интыысь калыклэн улэм-вылэменыз, удмурт культураен, синмаськымон инкуазен. Тубалозы Байгурезь йылэ. Соослы возьматэмын луоз пӧйшурасьёслэн йылолзы, ныл курон сям но мукет. Фотокорреспондентъёс  перепечен но мукет удмурт калык сиёнъёсын кунояськозы. Вуылозы удмурт культурая “Зарни Медло” центре, Сибирь трактлы сӥзем музее.Семинаре пыриськисьёс улозы палаткаосын. Соос понна радъяськоз вал вылын ворттылон, тылскем дурын нуназеян.Фотокорреспондентъёслэн семинаразы пыриськозы Россилэн пӧртэм сэрегъёсысьтыз куноос, газет-журналъёсын ужасьёс -  Удмуртиысь, Марий Элысь, Мордовиысь, Коми Республикаысь, Пермь улосысь, Башкортостанысь, Ханты-Манси автономной округысь.Юанъёсъя  жингыртыны луоз  (3412) 73-33-42  телефонъя, «Удмурт дунне» газетлэн редакциез. Теги: фин-угорпрессалэнфестивалез  